Αξιότιμε κύριε πρόεδρε. 

Η εκστρατεία «Άκου το Σώμα Σου», αποτελεί μια σημαντική πρωτοβουλία του Πανελληνίου Φαρμακευτικού Συλλόγου και της Novartis Hellas με στόχο την ευαισθητοποίηση του κοινού για πρόληψη και σωστό έλεγχο μιας σειράς σημαντικών ασθενειών αλλά και την καθοδήγηση των ασθενών στο σωστό μονοπάτι διάγνωσης, μέσα από το πρωτοβάθμιο σύστημα φροντίδας υγείας.
 
Το πρόγραμμα αναπτύσσεται σε δυο πυλώνες:
 
·         Πρώτος πυλώνας, η εκπαίδευση των φαρμακοποιών όλης της χώρας, μέσα από διαδικτυακά σεμινάρια που διοργανώνονται από το Ινστιτούτο Δια Βίου Εκπαίδευσης και Επαγγελματικής Ανάπτυξης Φαρμακοποιών (ΙΔΕΕΑΦ) υπό την αιγίδα του Πανελληνίου Φαρμακευτικού Συλλόγου. Η θεματολογία των σεμιναρίων θα περιλαμβάνει ενημέρωση και νεότερα δεδομένα για ένα μεγάλο αριθμό ασθενειών που απαντώνται καθημερινά σε ασθενείς που επισκέπτονται τα φαρμακεία όλης της χώρας.
·         Δεύτερος πυλώνας, η υποστήριξη της εκστρατείας ενημέρωσης, από ιατρικές επιστημονικές εταιρίες,  που θα προτρέπουν τα μέλη τους να υποδέχονται στα ιατρεία τους, ασθενείς που παραπέμπονται από φαρμακοποιούς, στο πλαίσιο της εκστρατείας «Άκου το Σώμα σου». Οι εξετάσεις αυτές, θα διενεργούνται δωρεάν την πρώτη φορά. 


Η εκστρατεία ενημέρωσης «‘Άκου το Σώμα σου» και οι δράσεις υποστήριξης της, θα εξελίσσεται μέσα στη χρονιά και σταδιακά θα εμπλουτίζεται με επιπλέον υπηρεσίες υγείας για τους ασθενείς. 
 
Από την Τετάρτη 3/2  και μέχρι 17/2, οι φαρμακοποιοί θα μπορούν να παρακολουθήσουν το σεμινάριο «Γνωρίζοντας καλύτερα τη Χρόνια Αυθόρμητη Κνίδωση».
 
 
Γιατί να το παρακολουθήσουν οι φαρμακοποιοί?
·         Για επιμόρφωση
·         Για ενημέρωση στη διαχείριση του ασθενή με ΧΑΠ και Χρόνια Αυθόρμητη Κνίδωση, που επισκέπτεται το φαρμακείο τους
 
Γιατί να απαντήσουν στις ερωτήσεις στο τέλος του σεμιναρίου?
·         Γιατί μόνο τότε θα μπορούν να εφαρμόσουν υπηρεσίες υγείας για τη ΧΑΠ και τη Χρόνια Αυθόρμητη Κνίδωση μέσα στο φαρμακείο τους (μέσω της εκστρατείας «’Άκου το Σώμα σου»)
·         Γιατί πριμοδοτούνται με 1 credit από το ΙΔΕΕΑΦ που τους είναι μελλοντικά χρήσιμο για πιστοποιήσεις που θα ανακοινωθούν σύντομα από τον Πανελλήνιο Φαρμακευτικό Σύλλογο.
 
Τι πρέπει να κάνουν λοιπόν?
·         Να μπουν στο site του ΙΔΕΕΑΦ (www.ideeaf.gr) και να κάνουν εγγραφή στο πεδίοwebinars (αν έχουν κάνει εγγραφή παλιότερα, δεν χρειάζεται εκ νέου)
·         Μόλις ολοκληρωθεί η διαδικασία πιστοποίησης εγγραφής από το ΙΔΕΕΑΦ θα τους σταλεί mail επιβεβαίωσης με username & password
·         Από εκεί και πέρα μπορούν να παρακολουθήσουν το webinar και το ΙΔΕΕΑΦ θα τους ενημερώνει για όλες τις εξελίξεις
·         Μέσα στο site και εφόσον συνδεθούν, θα μπορούν να μάθουν όλες τις λεπτομέρειες για την εκστρατεία  Άκου το Σώμα σου
 
 
Είναι εξαιρετικά σημαντικό οι φαρμακοποιοί που θα παρακολουθήσουν τα διαδικτυακά σεμινάρια να απαντήσουν 5 ερωτήσεις στο τέλος του σεμιναρίου που διαρκεί περίπου 20 λεπτά.
 
Είμαι στη διάθεση σας για οποιοδήποτε απορία προκύψει
 
Με εκτίμηση

